Proiect



REPUBLICA MOLDOVA

RAIONUL CĂUŞENI

CONSILIUL ORĂȘENESC CĂUŞENI

Decizie nr.\_\_\_\_/\_\_

din \_\_\_\_\_\_ 2023

Cu privire la stabilirea plății pentru folosirea

terenurilor proprietate publică aferente bunurilor

privatizate sau întreprinderilor şi bunurilor private

În scopul executării și aplicării cadrului legal reglementativ în cazul în care proprietarii obiectivelor privatizate sau ai întreprinderilor şi obiectivelor private nu au cumpărat sau nu au arendat terenurile aferente obiectivelor şi întreprinderilor menţionate,

Având în vedere avizele comisiilor consultative de specialitate a Consiliului orășenesc Căușeni,

în conformitate cu:

- art. 9, alin. 1), subalin. 2), 29, alin. 1), subalin. 3), 34 din Codul Funciar al Republicii Moldova nr. 828 – XII din 25.12.1991,

- art. 101 din Legea privind prețul normativ și modul de vânzare – cumpărare a pământului nr. 1308 – XIII din 25.07.1997,

în baza:

- art. 9 (1), (2), lit. h), i), j), 10 (8), 53 (2) din Legea privind administrarea și deetatizarea proprietății publice nr. 121 – XVI din 04.05.2007,

- art. 3, lit. a), 4 (1), lit. g), 13 (1) din Legea privind descentralizarea administrativă nr. 435 – XVI din 28.12.2006,

 în temeiul art. 3, 4, 5 (1), 7, 10 (1), 14 (1), 2, lit. b), d), (3), 74 (1), 76 din Legea privind administrația publică locală nr. 436 – XVI din 28.12.2006, Consiliul orășenesc Căușeni, **DECIDE:**

1.  În cazul în care proprietarii bunurilor privatizate sau ai întreprinderilor şi bunurilor private nu au cumpărat sau nu au arendat terenuri aferente bunurilor şi, întreprinderilor menţionate, de la aceştia se va încasa anual plata pentru folosirea terenului în mărime de *8%* din preţul normativ al pămîntului, calculat pentru destinaţia respectivă. Plata specificată va fi încasată, trimestrial, pentru perioada cuprinsă între data adoptării de către consiliul orășenesc Căușeni a deciziei de stabilire a plății și cea a încheierii contractului de vânzare - cumpărare sau de arendă.

2. Prezenta decizie poate fi contestată, conform prevederilor art. 19, 164 (1), 165 (1), 166 din Codul administrativ al Republicii Moldova cu cerere prealabilă, în termen de 30 de zile de la data comunicării, la Consiliul orășenesc Căușeni cu sediul pe adresa: or. Căușeni, str. M. Radu, nr. 3.

 În cazul dezacordului cu răspunsul la cererea prealabilă poate fi contestată, în termen de 30 zile de la data comunicării, la judecătoria Căușeni, sediul central, pe adresa: or. Căușeni, str. Ștefan cel Mare și Sfânt, nr. 86.

3. Prezenta decizie se comunică:

 - Dlui Anatolie Donțu, primarul orașului Căușeni;

 - Oficiului Teritorial Căușeni al Cancelariei de Stat și se aduce la cunoștință publică prin intermediul plasării pe pagina web a primăriei orașului Căușeni și includerii în Registrul de stat al actelor locale.

PREȘEDINTELE SECRETARUL CONSILIULUI

ȘEDINȚEI ORĂȘENESC

 Ala Cucoș - Chiseliță

 Primar Anatolie Donțu

 Specialist principal Valentina Gîrjeu

 Secretarul Consiliului Orășenesc Cucoș - Chiseliță Ala